smcproject/ml-wiki-sentences huggingface dataset:
ജി. സുധാകരൻ പ്രസിഡന്റായിരുന്ന ജില്ലാ കൗൺസിലിൽ മുതിർന്ന നേതാക്കളായിരുന്ന എൻ. പി. തണ്ടാർ, അഡ്വ.
ജനാർദ്ദന പ്രഭു, മുഹമ്മദാലി സാഹിബ് തുടങ്ങിയവരോടൊപ്പം ആരിഫ് പ്രവർത്തിച്ചു.
ഈ കാലയളവിൽ തന്നെ കേരള സർവകലാശാല സെനറ്റ് അംഗമായും തിരഞ്ഞെടുക്കപ്പെട്ടു.
ജില്ലാ കൗൺസിൽ അംഗമായിരിക്കെ വിദ്യാർത്ഥികളുടെ യാത്രാ കൺസഷൻ സമരത്തിന് നേതൃത്വം നൽകിയ ആരിഫ് പോലീസ് അറസ്റ്റിലായി.
26 വിദ്യാർത്ഥികളോടൊപ്പം ആലപ്പുഴ സബ്ജയിലിൽ റിമാന്റ് ചെയ്യപ്പെട്ടു.
1986ൽ സി.പി.എം. പാർട്ടി അംഗമായ അദ്ദേഹം ചേർത്തല ടൗൺ ഈസ്റ്റ് ലോക്കൽ കമ്മിറ്റി, ചേർത്തല ഏരിയ കമ്മിറ്റി തുടങ്ങിയ ഘടകങ്ങളിലും പ്രവർത്തിച്ചു.
1996ൽ സി.പി.ഐ.(എം.) ആലപ്പുഴ ജില്ലാ കമ്മിറ്റി അംഗമായി.
2000 മുതൽ 2006ൽ എം.എൽ.എ. ആയി തിരഞ്ഞെടുക്കപ്പെടുന്നത് വരെ സി.പി.ഐ. (എം) ചേർത്തല ഏരിയ സെക്രട്ടറിയുടെ ചുതമലയും നിർവഹിച്ചു.
ഏരിയ സെക്രട്ടറിയായി പ്രവർത്തിക്കുന്ന കാലയളവിൽ മുത്തങ്ങ യിൽ ആദിവാസികളെ വെടിവെച്ചു കൊന്ന സംഭവത്തിൽ ജുഡീഷ്യൽ അന്വേഷണം ആവശ്യപ്പെട്ടുള്ള പ്രക്ഷോഭത്തിന് നേതൃത്വം നൽകിയതിനെ തുടർന്ന് ക്രൂരമായ ലാത്തി ചാർജ്ജിനു വിധേയനായി തുടയ്ക്കും നട്ടെല്ലിനും പരിക്കേറ്റു.
2006ൽ കൃഷി മന്ത്രിയായിരുന്ന കെ. ആർ. ഗൗരിയമ്മയെ 4650 വോട്ടിനു പരാജയപ്പെടുത്തി കേരള നിയമസഭ യിലെത്തി.
തുടർന്ന് 2011ൽ സിറ്റിംഗ് എം.എൽ.എ.യും ആലപ്പുഴ ഡി.സി.സി. പ്രസിഡന്റുമായിരുന്ന അഡ്വ.
എ.എ. ഷുക്കൂറിനെ 16850 വോട്ടിനു പരാജയപ്പെടുത്തി.
2016ൽ നടന്ന നിയമസഭാ തിരഞ്ഞെടുപ്പിൽ കെ.പി.സി.സി. ജനറൽ സെക്രട്ടറിയും യു.ഡി.എഫ്. ആലപ്പുഴ ജില്ലാ ചെയർമാനുമായ അഡ്വ.
സി.ആർ. ജയപ്രകാശിനെ 38519 വോട്ടിനാണ് ആരിഫ് പരാജയപ്പെടുത്തിയത്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയി പാർട്ടി മുഖ്യ എതിരാളി പാർട്ടി 2006 അരൂർ നിയമസഭാമണ്ഡലം എ.എം. ആരിഫ് സി.പി.ഐ (എം) , എൽ.ഡി.എഫ്. കെ.ആർ. ഗൗരിയമ്മ ജനാധിപത്യ സംരക്ഷണ സമിതി , യു.ഡി.എഫ് 2011 അരൂർ നിയമസഭാമണ്ഡലം എ.എം. ആരിഫ് സി.പി.ഐ (എം) , എൽ.ഡി.എഫ്. എ.എ.ഷുക്കൂർ കോൺഗ്രസ്സ് (ഐ) , യു.ഡി.എഫ് 2016 അരൂർ നിയമസഭാമണ്ഡലം എ.എം. ആരിഫ് സി.പി.ഐ (എം) , എൽ.ഡി.എഫ്. സി.ആർ. ജയപ്രകാശ് കോൺഗ്രസ്സ് (ഐ) , യു.ഡി.എഫ് 2019 ആലപ്പുഴ ലോക്സഭാമണ്ഡലം എ.എം. ആരിഫ് സി.പി.ഐ (എം) , എൽ.ഡി.എഫ് , ഷാനിമോൾ ഉസ്‌മാൻ കോൺഗ്രസ്സ് (ഐ) , യു.ഡി.എഫ്
|2024
|ആലപ്പുഴ ലോകസഭ മണ്ഡലം 
|കെസി വേണു ഗോപാൽ അവലംബം പതിനേഴാം ലോകസഭയിൽ കേരളത്തിൽ നിന്നുള്ള അംഗങ്ങൾ രാജ്‌മോഹൻ ഉണ്ണിത്താൻ | കെ. സുധാകരൻ | കെ. മുരളീധരൻ | രാഹുൽ ഗാന്ധി | എം.കെ. രാഘവൻ | പി.കെ. കുഞ്ഞാലിക്കുട്ടി | എം.പി. അബ്ദുസമദ് സമദാനി | ഇ.
ടി. മുഹമ്മദ് ബഷീർ | വി.കെ. ശ്രീകണ്ഠൻ | രമ്യ ഹരിദാസ് | ടി.എൻ. പ്രതാപൻ | ബെന്നി ബെഹനാൻ | ഹൈബി ഈഡൻ | ഡീൻ കുര്യാക്കോസ് | തോമസ് ചാഴിക്കാടൻ | എ.എം. ആരിഫ് | കൊടിക്കുന്നിൽ സുരേഷ് | ആന്റോ ആന്റണി | എൻ.കെ. പ്രേമചന്ദ്രൻ | അടൂർ പ്രകാശ് | ശശി തരൂർ A. M. Ariff എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എ.ഇ.
മുത്തുനായഗം
കാൽനൂറ്റാണ്ട്‌ ഐ.എസ്.ആർ.ഒ.യുടെ പ്രവർത്തനങ്ങളിൽ നിർണായക സംഭാവനകൾ ­നൽകിയ ഡോക്ടർ എ.ഇ.
മുത്തുനായകം ഇന്ത്യയുടെ പ്രൊപ്പൽഷൻ ടെക്‌നോളജിയുടെ പിതാവ് എന്നറിയപ്പെടുന്നു.
തമിഴ്‌നാട്ടിലെ ഇടയൻകുടി ഗ്രാമത്തിലാണ് എ.ഇ.
മുത്തുനായകം ജനിച്ചത്.
ഡോ. എ.ഇ.
മുത്തുനായകം (ജനനം 1939 ജനുവരി 11) ഇന്ത്യൻ ബഹിരാകാശ ഗവേഷണ സ്ഥാപനത്തിലെ പ്രമുഖ ബഹിരാകാശ ശാസ്ത്രജ്ഞനും ഇന്ത്യയിലെ റോക്കറ്റ് പ്രൊപ്പൽഷന്റെ മുഖ്യ ശില്പിയുമാണ്.
ലിക്വിഡ് പ്രൊപ്പൽഷൻ സിസ്റ്റംസ് സെന്റർ സൃഷ്ടിക്കുന്നതിന്റെ ഉത്തരവാദിത്തം അദ്ദേഹത്തിനായിരുന്നു.
ഇന്ത്യയിലെ പ്രൊപ്പൽഷൻ ടെക്നോളജിയുടെ വികസനത്തിന് അദ്ദേഹം നൽകിയ സുപ്രധാന സംഭാവനകൾക്ക്, ഇന്ത്യയുടെ ബഹിരാകാശ പദ്ധതിയിലെ പ്രൊപ്പൽഷൻ സാങ്കേതികവിദ്യയുടെ പിതാവായി അദ്ദേഹം അറിയപ്പെടുന്നു.
ഇന്ത്യൻ സ്‌പേസ് റിസർച്ച് ഓർഗനൈസേഷനിൽ പ്രൊപ്പൽഷൻ സാങ്കേതികവിദ്യ വികസിപ്പിക്കുന്നതിനായി നാഷണൽ എയറോനോട്ടിക്‌സ് ആൻഡ് സ്‌പേസ് അഡ്മിനിസ്‌ട്രേഷനിൽ നിന്ന് ഇന്ത്യയിലേക്ക് മടങ്ങാൻ അദ്ദേഹം തിരഞ്ഞെടുത്തു.
പോളാർ സാറ്റലൈറ്റ് ലോഞ്ച് വെഹിക്കിൾ , ജിയോസിൻക്രണസ് സാറ്റലൈറ്റ് ലോഞ്ച് വെഹിക്കിൾ എന്നിവയുടെ ദ്രാവക ഘട്ടങ്ങൾ പരിശോധിക്കുന്നതിനായി മഹേന്ദ്രഗിരിയിലെ ലിക്വിഡ് പ്രൊപ്പൽഷൻ സിസ്റ്റംസ് സെന്ററിൽ ടെസ്റ്റ് സ്റ്റാൻഡുകളും അസംബ്ലി ആൻഡ് ഇന്റഗ്രേഷൻ സൗകര്യങ്ങളും അദ്ദേഹം സ്ഥാപിച്ചു.
അദ്ദേഹം ലിക്വിഡ് പ്രൊപ്പൽഷൻ സിസ്റ്റംസ് സെന്ററിന്റെ സ്ഥാപക ഡയറക്ടറാണ്, കൂടാതെ 1985 നവംബർ 30 മുതൽ 1994 ഏപ്രിൽ 14 വരെ ആ സ്ഥാനം വഹിച്ചു.
സമുദ്ര വികസന വകുപ്പിൽ സെക്രട്ടറി സ്ഥാനം വഹിച്ചു.
കേരള സ്റ്റേറ്റ് കൗൺസിൽ ഫോർ സയൻസ് ടെക്നോളജി ആൻഡ് എൻവയോൺമെന്റിൽ എക്സിക്യൂട്ടീവ് വൈസ് പ്രസിഡന്റായി പ്രവർത്തിച്ചു.
2005 മുതൽ 2008 വരെ ചെന്നൈയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്‌നോളജിയുടെ ബോർഡ് ഓഫ് ഗവർണേഴ്‌സ് ചെയർമാനായി പ്രവർത്തിച്ചു.
ഇന്ത്യയിലുടനീളമുള്ള ഏഴ് ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്‌നോളജികളിൽ ഓരോന്നിനും ബോർഡ് ഓഫ് ഗവർണേഴ്‌സിന്റെ ഘടന വ്യക്തമാക്കുന്ന 1961 ലെ ഐഐടി നിയമത്തിന്റെ സെക്ഷൻ 11 പ്രകാരമാണ് അദ്ദേഹത്തെ നിയമിച്ചത്.
1960-ൽ മദ്രാസ് സർവ്വകലാശാലയിൽ നിന്ന് ഫസ്റ്റ് ക്ലാസ് ബഹുമതികളോടെ എഞ്ചിനീയറിംഗ് (മെക്കാനിക്കൽ) ബിരുദം നേടി.
1962-ൽ ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ ബിരുദാനന്തര ബിരുദം പൂർത്തിയാക്കി.
1965-ൽ യുഎസിലെ പർഡ്യൂ യൂണിവേഴ്സിറ്റിയിലെ മെക്കാനിക്കൽ എഞ്ചിനീയറിംഗ് സ്കൂളിൽ നിന്ന് ഡോക്ടറേറ്റ് നേടി.
1975 ൽ കേരള സർവ്വകലാശാലയിൽ നിയമബിരുദവും പൂർത്തിയാക്കി
രണ്ടുവർഷവും എട്ടുമാസവുംകൊണ്ട് പർഡ്യൂ യൂണിവേഴ്സിറ്റിൽ നിന്ന് പിഎച്ച്.
ഡി. ലഭിച്ചു.
തുടർന്ന് നാസയുടെ ഒരു പ്രോജക്ടിൽ ജോലിക്കുചേർന്നു.
അപ്പോഴാണ് വിക്രം സാരാഭായി ഇന്ത്യൻ ബഹിരാകാശസ്ഥാപനത്തിലേക്ക് ശാസ്ത്രജ്ഞരെ റിക്രൂട്ടുചെയ്യാൻ അമേരിക്കയിലെത്തിയത്.
1965-ൽ ഇന്ത്യൻ എംബസിയിൽ വച്ച് ആയിരുന്നു വിക്രം സാരാഭായിയുമായുള്ള കൂടിക്കാഴ്ച.
അഭിമുഖത്തിൽ ആറുപേരെ തിരഞ്ഞെടുത്തു.
ഡോക്ടർ ഗുപ്ത, ഡോക്ടർ ജനാർദൻ റാവു, ഡോക്ടർ റാണെ, എം.സി. മാത്തൂർ, ഡോക്ടർ മുഖർജി പിന്നെ ഡോക്ടർ എ.ഇ.
മുത്തുനായകം.
മുത്തുനായകം ആയിരുന്നു കൂട്ടത്തിൽ ഏറ്റവും പ്രായംകുറഞ്ഞയാൾ.
ഇന്ത്യൻ സ്പേസ് റിസർച്ച് ഓർഗനൈസേഷനിലെ ജോലി ഹെഡ്, പ്രൊപ്പൽഷൻ എൻജിനീയറിങ് വിഭാഗം, എസ്.എസ്.ടി.സി ഹെഡ്, മെക്കാനിക്കൽ എഞ്ചിനീയറിംഗ് വിഭാഗം, എസ്.എസ്.ടി.സി പ്രോജക്ട് ലീഡർ രോഹിണി 125 റോക്കറ്റ് പദ്ധതി രോഹിണി മൾട്ടി-സ്റ്റേജ് റോക്കറ്റ് പദ്ധതി സ്ട്രിപ്പ് വുണ്ട് മോട്ടോർ പദ്ധതി പ്രോജക്ട് എഞ്ചിനീയറും ചെയർമാനും, ബോർഡ് ഓഫ് അഡ്മിനിസ്ട്രേഷൻ, സ്റ്റാറ്റിക് ടെസ്റ്റ് ഇവാലുവേഷൻ കോംപ്ലക്സ്, ആന്ധ്രാപ്രദേശിലെ ശ്രീഹരിക്കോട്ട ശ്രീഹരിക്കോട്ട കേന്ദ്രത്തിലെ ഭരണസമിതി അംഗം ഡയറക്ടർ, പ്രൊപ്പൽഷൻ ഗ്രൂപ്പ്, വി.എസ്.എസ്.സി വികാസ് പ്രോജക്ടിന്റെ പ്രോജക്ട് മാനേജർ (ഫ്രഞ്ച് എയറോനോട്ടിക്കൽ കമ്പനിയുമായി സാങ്കേതിക സഹകരണം) ചെയർമാൻ, റോക്കറ്റ് പ്രൊപ്പൽഷൻ ബോർഡ് കൺവീനർ, ഇന്ത്യൻ സ്പേസ് റിസർച്ച് ഓർഗനൈസേഷൻ- സെന്റർ നാഷണൽ ഡിറ്റ്യൂഡ്സ് സ്പേഷ്യൽസ് (ഫ്രാൻസ്) ലോഞ്ചർ വർക്കിംഗ് ഗ്രൂപ്പ് ഇന്ത്യൻ സ്പേസ് റിസർച്ച് ഓർഗനൈസേഷന്റെ സ്റ്റാറ്റിക് ടെസ്റ്റ് ഫെസിലിറ്റീസ് ഉപദേഷ്ടാവ് പ്രോഗ്രാം ഡയറക്ടർ, ഇന്ത്യൻ സ്പേസ് റിസർച്ച് ഓർഗനൈസേഷന്റെ ഓക്സിലറി പ്രൊപ്പൽഷൻ സിസ്റ്റംസ് യൂണിറ്റ് ഡയറക്ടർ, ലിക്വിഡ് പ്രൊപ്പൽഷൻ പ്രോജക്ടുകൾ ചെയർമാൻ, എൽപിപി മാനേജ്മെന്റ് ബോർഡ് ചെയർമാൻ, SLV-3 റോക്കറ്റ് മോട്ടോഴ്‌സിലെ SRC ചെയർമാൻ, മിഷൻ റെഡിനസ് റിവ്യൂ, ASLV D1 D2 ലോഞ്ച് മറ്റ് ഔദ്യോഗിക സ്ഥാനങ്ങൾ
കേരള സർക്കാർ രൂപീകരിച്ച സയൻസ് ആൻഡ് ടെക്‌നോളജി കമ്മിറ്റി, റാഞ്ചിയിലെ ബിർള ഇൻസ്റ്റിറ്റ്യൂട്ട് ഓഫ് ടെക്‌നോളജിയുടെ റിവ്യൂ കമ്മിറ്റി (ഇന്ത്യ ഗവൺമെന്റിന്റെ സാമൂഹ്യക്ഷേമ മന്ത്രാലയം രൂപീകരിച്ചത്), ബാംഗ്ലൂരിലെ നാഷണൽ എയറോനോട്ടിക്കൽ ലാബ് പ്രൊപ്പൽഷൻ സംബന്ധിച്ച ശാസ്ത്രീയ ഉപദേശക സമിതി എന്നിവയിൽ അംഗമായിരുന്നു.
അന്തർദേശീയ, അന്തർ സർക്കാർ സംഘടനകൾ സെൻട്രൽ ഇന്ത്യൻ മഹാസമുദ്രത്തിനായുള്ള ഇന്റർ-ഗവൺമെന്റൽ ഓഷ്യാനോഗ്രാഫിക് കമ്മീഷൻ റീജിയണൽ കമ്മിറ്റി ചെയർമാൻ (1996-2001) ചെയർമാൻ, കമ്മീഷൻ ഫോർ കൺസർവേഷൻ ഓഫ് അന്റാർട്ടിക് മറൈൻ ലിവിംഗ് റിസോഴ്സസ് (1998-2000) ഇന്റർഗവൺമെന്റൽ ഓഷ്യനോഗ്രാഫിക് കമ്മീഷന്റെ വൈസ് ചെയർമാൻ രണ്ട് വർഷത്തേക്ക് (1996-1998) അക്കാദമിക് സംഭാവനകൾ
1970-ൽ ബഹിരാകാശ കേന്ദ്രത്തിന് ചുറ്റും അനുബന്ധ വ്യാവസായിക യൂണിറ്റുകൾ സ്ഥാപിക്കുന്നതിനുള്ള കോ-ഓർഡിനേറ്ററും ഇന്റർനാഷണൽ ജേണൽ ഓഫ് ഹീറ്റ് ആൻഡ് മാസ് ട്രാൻസ്ഫർ, പെർഗമോൺ പ്രസ്, ന്യൂയോർക്ക് സിറ്റി , കേരള യൂണിവേഴ്സിറ്റി, കാലിഫോർണിയയിൽ മെക്കാനിക്കൽ എഞ്ചിനീയറിംഗിൽ ബിരുദാനന്തര ബിരുദം പരീക്ഷിക്കുന്നവനും ആയിരുന്നു.
യൂണിവേഴ്സിറ്റി, ബിർള ഇൻസ്റ്റിറ്റ്യൂട്ട് ഓഫ് ടെക്നോളജി, മദ്രാസിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി.
പ്രൊഫഷണൽ സൊസൈറ്റികളിലെ അംഗത്വം ഫെലോ, ആസ്ട്രോനോട്ടിക്കൽ സൊസൈറ്റി ഓഫ് ഇന്ത്യ ഫെലോ, എയറോനോട്ടിക്കൽ സൊസൈറ്റി ഓഫ് ഇന്ത്യ ഫെലോ, ഇന്ത്യൻ നാഷണൽ അക്കാദമി ഓഫ് എഞ്ചിനീയറിംഗ് റഷ്യയിലെ മോസ്കോയിലെ അക്കാദമി ഓഫ് കോസ്മോനോട്ടിക്സിലെ വിദേശ അംഗം ഫെലോ, ഇൻസ്റ്റിറ്റ്യൂഷൻ ഓഫ് എഞ്ചിനീയേഴ്‌സ് (ഇന്ത്യ) റഫറൻസുകൾ
എ.എം. കല്ല്യാണകൃഷ്ണൻ നായർ ഇംഗ്ലീഷ് വിലാസം https://ml.wikipedia.org/wiki/A.
M._Kalyanakrishnan_Nair
ഒന്നാം കേരളാ നിയമസഭയിൽ ചങ്ങനാശ്ശേരി നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു എ.എം. കല്ല്യാണകൃഷ്ണൻ നായർ (07 മാർച്ച് 1926 - 13 മേയ് 2008).
സി.പി.ഐ. പ്രതിനിധിയായാണ് ഇദ്ദേഹം കേരള നിയമസഭയിലേക്കെത്തിയത്.
നിയമ വിദ്യാർത്ഥിയായിരിക്കെ ചങ്ങനാശ്ശേരി നഗരസഭ കൗൺസിലറായി 1954-ൽ തിരഞ്ഞെടുക്കപെട്ടതോടെയാണിദ്ദേഹം രാഷ്ട്രീയ പ്രവർത്തനത്തിൽ സജീവമായത് .
ചങ്ങനാശ്ശേരി നഗരസഭയിലെ കൗൺസിലർ, നഗര സേവക് സമിതി(ചങ്ങനാശ്ശേരി) പ്രസിഡന്റ്, കോട്ടയം ജില്ലാ കർഷകത്തൊഴിലാളി കൗൺസിൽ പ്രസിഡന്റ്, അധ്യാപകൻ(പിന്നീട് പ്രധമാധ്യാപകൻ) എന്നീ നിലകളിലും ഇദ്ദേഹം പ്രവർത്തിച്ചിരുന്നു.
2008 മേയ്13ന് എറണാകുളത്തുള്ള ഒരു നേഴ്സിംഗ് ഹോമിൽ വച്ച് അന്തരിച്ചു .
ആത്മാവ് ഇംഗ്ലീഷ് വിലാസം https://ml.wikipedia.org/wiki/Soul
ആർജിക്കുന്നതു കൊണ്ടും വിസര്ജിക്കുന്നതു കൊണ്ടും വിഷയങ്ങളെ അനുഭവിക്കുന്നത്  കൊണ്ടും ശാശ്വത മായി നില നിൽക്കുന്നത് കൊണ്ടും ആത്മാവ് എന്ന് വിളിക്കുന്നു.
പല മതങ്ങളിലും വിശ്വാസങ്ങളിലും തത്വചിന്തകളിലും ജീവികളുടെ  അഭൗതികമായ അംശത്തെ ആത്മാവ് എന്ന് വിശേഷിപ്പിക്കുന്നു.
എല്ലാ മതങ്ങളിലും,മിക്കവാറും എല്ലാ ചിന്താധാരകളിലും ആത്മാവിന് ഭൗതികയ ശരീരത്തേക്കാൾ പ്രാധാന്യം നൽകിയിട്ടുണ്ട്.
ആത്മാവ് അനശ്വരമാണെന്നാണ് ആത്മാവിന്റെ സ്വതന്ത്ര നിലനിൽപ്പിൽ വിശ്വസിക്കുന്നവർ കരുതുന്നത്..
ഒരാളുടെ ബോധവും വ്യക്തിത്വവും ഉൾക്കൊള്ളുന്ന, മനസ് , ആത്മം എന്നീ ആശയങ്ങളുമായി സാമ്യമുള്ള ഒന്നാണ് ആത്മാവ് എന്നാണ് സങ്കൽപം.
ഭൗതിക മരണത്തിനുശേഷവും ആത്മാവ് നിലനിൽക്കും എന്നാണ് പൊതുവെ ആസ്തികരിലുള്ള വിശ്വാസം.
ദൈവമാണ് ആത്മാവിനെ സൃഷ്ടിക്കുന്നതെന്ന് ചില മതങ്ങൾ പറയുന്നു.
ചില സംസ്കാരങ്ങൾ മനുഷ്യേതര ജീവികൾക്കും അചേതന വസ്തുക്കൾക്കും ആത്മാവുണ്ടെന്ന് വിശ്വസിക്കുന്നു.
ആത്മാവ് അനശ്വരമാണ് എന്ന വിശ്വാസം മതങ്ങളുമായി കൂടുതൽ ബന്ധപ്പെട്ടിരിക്കുന്നു.
പുനർജ്ജന്മം, മോക്ഷം എന്നിവ ഇന്ത്യയിലെ ആത്മീയവാദികളുടെ പ്രധാന ആശയങ്ങളാണ്.
ജീവിതത്തെ ഭൗതികം, ആത്മീയം എന്നിങ്ങനെ രണ്ടായി തരം തിരിച്ചിരിക്കുന്നു.
ശരീരത്തിന്റെ ആവശ്യങ്ങളെ ഭൗതികം എന്നും മനസ്സിന്റെ ആശയങ്ങളെ ആത്മീയം എന്നും വിശേഷിപ്പിക്കുന്നു.
ഗർഭസ്ഥശിശുവിനു നാലാം മാസത്തിലാണ് ആത്മാവ് നൽകൽ എന്ന് ഇസ്ലാം മതം പഠിപ്പിക്കുന്നു.
ആത്മീയവാദം , ഭൗതികവാദം എന്നിങ്ങനെ രണ്ട് വേർതിരിവുകൾ ആത്മാവിന്റെ അനശ്വരമായ നിലനിൽപ്പിൽ വിശ്വസിക്കുന്നവരും അല്ലാത്തവരുമായി ഉണ്ടായിട്ടുണ്ട്.
എന്നാൽ വളരെ ചുരുക്കം ചിലരുടെ അഭിപ്രായം കണക്കിലെടുക്കുമ്പോൾ ആത്മാവ് എന്നത് ഒരിക്കലും നശിക്കാത്ത ഒന്നാണെന്നും.
ഭൗതിക ശരീരം നഷ്ടമായാൽ അത് ഭൂമിയിൽ അശരീരിക രീതിയിൽ മാറ്റപ്പെട്ടു സ്ഥിരമായി നിലകൊള്ളുമെന്നും അവരുടേതായ മറ്റൊരു ചുറ്റുപാടിലേക്ക് മാറ്റപ്പെടുമെന്നും കണക്കാക്കി പോരുന്നു.
ശരീരത്തിൽ നിന്ന് വേർപെടുന്ന ആത്മാമാവ് അഥവാ ജീവൻ അന്തരീക്ഷത്തിൽ ലയിക്കുമെന്നും മരണപ്പെടുന്ന സമയവും അന്തരീക്ഷത്തിലെ ഊഷമാവും കാറ്റിന്റെ ഗതിയും വീണ്ടും ഒരേ ക്രമത്തിൽ വരുന്ന അവസ്ഥയിൽ ആത്‌മാവിനെ ദൃശ്യമായേക്കാമെന്നും ഒരു കൂട്ടർ അവകാശപ്പെടുകയും വിശ്വസിക്കുകയും ചെയ്യുന്നു.
ഇത്തരത്തിൽ ഉള്ളവയെ ഓറ എന്ന് വിളിച്ചു വരുന്നു.
അവയുടെ കാന്തിക പ്രതലത്തിൽ പ്രേവേശിക്കുമ്പോൾ അസാധാരണമായ ബുദ്ധിമുട്ടുകൾ മനുഷ്യർക്ക് അനുഭവപ്പെടുന്നു.
അവയെ ബാധ എന്നും പ്രേതം കൂടിയതെന്നും അന്ത വിശ്വാസികൾ കരുതി വരുന്നു.
ആത്മഹത്യാക്കുറിപ്പ്
ഒരു വ്യക്തി ആത്മഹത്യ ചെയ്യുന്നതിനോ, അതിനായി ശ്രമിക്കുകയോ ചെയ്യുന്നതിന് മുൻപായി നൽകുന്ന സന്ദേശമാണ് ആത്മഹത്യാക്കുറിപ്പ് അല്ലെങ്കിൽ മരണ കുറിപ്പ് .
25-30% ആത്മഹത്യകളിലും ആത്മഹത്യാക്കുറിപ്പ് ഉണ്ടെന്നാണ് കണക്കാക്കപ്പെടുന്നത്.
ഈ നിരക്ക് വംശീയ-സാംസ്കാരിക വ്യത്യാസങ്ങളെയും ആശ്രയിച്ചിരിക്കും, മാത്രമല്ല ചില പ്രദേശങ്ങളിൽ ആത്മഹത്യാക്കുറിപ്പ് 50% ആത്മഹത്യകളിലും കാണപ്പെടുന്നു.
സാധാരണയായി രേഖാമൂലമുള്ള കുറിപ്പ്, ഓഡിയോ സന്ദേശം, വീഡിയോ സന്ദേശം, ഡിജിറ്റൽ സന്ദേശങ്ങൾ എന്നീ രൂപങ്ങളിലാണ് ഇത് ലഭിക്കാറുള്ളത്.
സാമൂഹ്യശാസ്ത്രജ്ഞർ, മാനസികവിദഗ്ദ്ധർ, കൈയക്ഷരവിദഗ്ദ്ധർ എന്നിവർ ആത്മഹത്യാക്കുറിപ്പുകളെപ്പറ്റി പഠനങ്ങൾ നടത്തിവരാറുണ്ട്.
ആത്മഹത്യാക്കുറിപ്പ് എഴുതാൻ പറയപ്പെടുന്ന കാരണങ്ങളിൽ ചിലത് താഴെക്കൊടുക്കുന്നു: തന്നെ അറിയുന്നവരുടെ കുറ്റബോധം ഇല്ലാതാക്കാൻ ശ്രമിക്കുക.
തന്നെ അറിയുന്നവരുടെ വേദന ലഘൂകരിക്കുക.
മറ്റുള്ളവരിൽ കുറ്റബോധം സൃഷ്ടിക്കാൻ ശ്രമിച്ച് അവരുടെ വേദന വർദ്ധിപ്പിക്കുക.
ആത്മഹത്യയ്ക്കുള്ള കാരണം (ങ്ങൾ) വ്യക്തമാക്കുക.
ജീവിച്ചിരിക്കുമ്പോൾ പ്രകടിപ്പിക്കാൻ കഴിയില്ലെന്ന് തോന്നിയ ചിന്തകളും വികാരങ്ങളും പ്രകടിപ്പിക്കുക.
സംസ്കാരചടങ്ങുകളുടെ നടത്തിപ്പിന് നിർദ്ദേശം നൽകാൻ.
താൻ നടത്തിയ കൊലപാതകമോ മറ്റേതെങ്കിലും കുറ്റങ്ങളോ ഏറ്റുപറയാൻ .
ഇതും കാണുക കവാടം: Writing മരണ കവിത അവസാന വാക്കുകൾ ഇച്ഛയും നിയമവും അവലംബം ബാഹ്യ ലിങ്കുകൾ ആത്മഹത്യാക്കുറിപ്പുകളുടെയും കത്തുകളുടെയും ശേഖരം പ്രശസ്ത ആത്മഹത്യാക്കുറിപ്പുകൾ popular പ്രശസ്തരുടെ മരിക്കുന്ന വാക്കുകൾ ഡേവിഡ് ലെസ്റ്റർ ബിജോ യാങ് എഴുതിയ ആത്മഹത്യാക്കുറിപ്പുകളിൽ സ്വയം അവതരണം
ആത്മാവിന്റെ നോവുകൾ
നന്തനാർ എന്ന തൂലികാ നാമത്തിൽ അറിയപ്പെടുന്ന പി.സി. ഗോപാലൻ രചിച്ച നോവലാണ് ആത്മാവിന്റെ നോവുകൾ .
1964-ൽ നോവൽ സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിക്കുകയുണ്ടായി .
സൈനികജീവിതമാണ് കഥയുടെ പശ്ചാത്തലം.
ആത്മഹത്യ ചെയ്ത പ്രമുഖരുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_suicides
ആത്മഹത്യ ചെയ്ത പ്രമുഖരുടെ പട്ടിക അഡോൾഫ് ഹിറ്റ്‌ലർ - ജർമൻ ഏകാധിപതി ഏണസ്റ്റ് ഹെമിങ്‌വേ - സാഹിത്യകാരൻ വിൻസന്റ് വാൻഗോഗ് - ചിത്രകാരൻ യൂക്കിയോ മിഷിമ - സാഹിത്യകാരൻ പ്രിമോ ലെവി - സാഹിത്യകാരൻ സിൽവിയ പ്ലാത്ത് - സാഹിത്യകാരി വേലുത്തമ്പി ദളവ - തിരുവിതാംകൂർ ദളവ നന്തനാർ - നോവലിസ്റ്റ് ഇടപ്പള്ളി രാഘവൻ പിള്ള - കവി ടി.എ. രാജലക്ഷ്മി - കേരളസാഹിത്യ അക്കാദമി പുരസ്കാരം ലഭിച്ച നോവലിസ്റ്റ്.
നന്ദിത - കവയിത്രി ശോഭ - നടി സിൽക്ക് സ്മിത - നടി മയൂരി - നടി കുനാൽ - നടൻ കെവിൻ കാർട്ടർ - പുലിസ്റ്റർ ജേതാവായ ഫോട്ടോഗ്രാഫർ തോമസ് ചാറ്റർട്ടൺ - ഇംഗ്ലീഷ് സാഹിത്യകാരൻ ഗീബൽസ് -നാസി ജർമ്മനിയുടെ പ്രചരണ വിഭാഗം മന്ത്രി കനു സന്യാൽ - കമ്മ്യൂണിസ്റ്റ് നേതാവ് സന്തോഷ് ജോഗി - നടൻ ശ്രീനാഥ് - നടൻ റെക്സൺ വർഗ്ഗീസ് - മിസ്റ്റർ ഇന്ത്യ 2007 യാസുനാരി കവബാത്ത - സാഹിത്യകാരൻ കെർട്ട് കൊബൈൻ - സംഗീതജ്ഞൻ സോക്രട്ടീസ് - തത്ത്വചിന്തകൻ ആരൺ ഷ്വാർട്‌സ് - സ്വതന്ത്ര സോഫ്റ്റവെയർ ആക്ടിവിസ്റ്റ്‌ വിൻസന്റ് വാൻഗോഗ് - ചിത്രകാരൻ റോബിൻ വില്യംസ് - ഹോളിവുഡ് നടൻ വിർജീനിയ വൂൾഫ്‌ - സാഹിത്യകാരി
ആത്മഹത്യ ഇംഗ്ലീഷ് വിലാസം https://ml.wikipedia.org/wiki/Suicide എഡ്വാർഡ് മാനെ എന്ന ചിത്രകാരന്റെ ആത്മഹത്യ എന്ന ചിത്രം.
1877നും 1881നും ഇടയിൽ രചിച്ചത്.
ഒരാൾ സ്വയം ജീവിതം അവസാനിപ്പിക്കുന്നതിനാണ് ആത്മഹത്യ എന്ന് പറയുന്നത്.
സാധാരണഗതിയിൽ വിഷാദരോഗം , ബൈപോളാർ ഡിസോർഡർ , സ്കീസോഫ്രീനിയ , അതിമദ്യപാനം, മയക്കുമരുന്നുപയോഗം തുടങ്ങിയ മാനസിക രോഗങ്ങൾ കാരണമുണ്ടാകുന്ന നിരാശയാണ് ആത്മഹത്യയിലേയ്ക്ക് നയിക്കുന്നത്.
സാമ്പത്തിക ബുദ്ധിമുട്ടുകൾ , തൊഴിൽ നഷ്ടപ്പെടുക, രോഗം, കുടുംബ പ്രശ്നങ്ങൾ, മനുഷ്യർ തമ്മിലുള്ള ബന്ധങ്ങളിലെ പാകപ്പിഴകൾ, കലഹം, കുറ്റബോധം, പ്രണയനൈരാശ്യം, പരീക്ഷയിലെ പരാജയം, അടുത്ത ബന്ധുവിന്റെ മരണം, ബലാത്സംഗം, മാനസികാരോഗ്യ സേവനങ്ങളുടെ ലഭ്യതക്കുറവ് തുടങ്ങിയവ മൂലമുണ്ടാകുന്ന സംഘർഷങ്ങൾ തുടങ്ങി പല കാരണങ്ങളും ആത്മഹത്യകൾക്കു പിന്നിലുണ്ട്.
ലഹരിയുപയോഗത്തിനും മാനസിക രോഗങ്ങൾക്കും തക്കതായ ചികിത്സ നൽകുക, സാമ്പത്തികമായ വളർച്ചയ്ക്ക് വഴിയൊരുക്കുക, ബന്ധങ്ങളിലെ പ്രശ്നങ്ങൾ പരിഹരിക്കുക, വിദഗ്ദ്ധ കൗൺസിലിംഗ് എന്നിവ ആത്മഹത്യകൾ ഒഴിവാക്കാനായി സ്വീകരിക്കാവുന്ന മാർഗ്ഗങ്ങളാണ്.
വിവിധ രാജ്യങ്ങളിൽ സാദ്ധ്യതകൾക്കനുസരിച്ച് വ്യത്യസ്ത രീതികളാണ് സാധാരണയായി ആത്മഹത്യയ്ക്കുപയോഗിക്കപ്പെടുന്നത്.
തൂങ്ങിമരണം , കീടനാശിനികൾ കഴിക്കുക , സ്വയം വെടിവയ്ക്കുക എന്നിവയാണ് സാധാരണ ഉപയോഗിക്കപ്പെടുന്ന മാർഗ്ഗങ്ങൾ.
8 മുതൽ 10 ലക്ഷം വരെ ആൾക്കാർ എല്ലാ വർഷവും ആത്മഹത്യ ചെയ്യുന്നുണ്ട്.
ലോകമാസകലമുള്ള കണക്കെടുത്താൽ ആതഹത്യയാണ് പത്താമത്തെ വലിയ മരണകാരണം.
പുരുഷന്മാരാണ് സ്ത്രീകളേക്കാൾ കൂടുതൽ ആത്മഹത്യ ചെയ്യുന്നത്.
ഒരു പുരുഷൻ ആത്മഹത്യ ചെയ്യാനുള്ള സാദ്ധ്യത സ്ത്രീയെ അപേക്ഷിച്ച് നോക്കുമ്പോൾ നാലിരട്ടിയാണ്.
എല്ലാ വർഷവും 1 കോടി മുതൽ 2 കോടി വരെ ആത്മഹത്യാശ്രമങ്ങൾ പരാജയപ്പെടുന്നു എന്ന് കണക്കാക്കപ്പെട്ടിട്ടുണ്ട്.
പരാജയപ്പെടുന്ന ആത്മഹത്യാ ശ്രമങ്ങൾ കൂടുതലും നടക്കുന്നത് യുവാക്കളിലും സ്ത്രീകളിലുമാണ്.
ആത്മഹത്യ പല രാജ്യങ്ങളിലും നിയമലംഘനമായി കണക്കാക്കപ്പെടുന്നു.
ഇന്ത്യൻ പീനൽ കോഡിലെ വകുപ്പ് 309 പ്രകാരം ആത്മഹത്യ കുറ്റകരമായി മുൻപ് കണക്കാക്കിയിരുന്നു.
എന്നാൽ ഇന്ന്‌ ഇന്ത്യയിൽ ആത്മഹത്യ കുറ്റകരമല്ല.
മാനസിക രോഗികൾക്കെതിരെ നിലനിൽക്കുന്ന വിവേചനം ഇല്ലാതാക്കാനും അവർക്ക് ആവശ്യമായ വൈദ്യസഹായം ലഭ്യമാക്കാനും വേണ്ടി 2017-ൽ ഇന്ത്യൻ പാർലമെന്റ് പാസ്സ് ആക്കിയ ദേശീയ മാനസികാരോഗ്യ നിയമം ഇത് കുറ്റകരമാക്കുന്ന വകുപ്പ് റദ്ദാക്കുകയുണ്ടായി.
മിക്ക പാശ്ചാത്യരാജ്യങ്ങളിലും ആത്മഹത്യയോ ആത്മഹത്യാശ്രമമോ പണ്ട് ശിക്ഷാർഹമായാണ് കണക്കാക്കപ്പെട്ടിരുന്നതെങ്കിലും ഇപ്പോൾ കുറ്റകരമല്ല.
മാനസികാരോഗ്യ സേവനങ്ങൾ അവിടെ നല്ല രീതിയിൽ ലഭ്യമാക്കുന്നു എന്നതാണ് എടുത്തു പറയേണ്ട വസ്തുത.
വികസിത പശ്ചാത്യ രാജ്യങ്ങളിൽ നേരിട്ടോ, ഫോൺ മുഖേനയോ, ഓൺലൈൻ മാർഗത്തിലോ കൗൺസിലിംഗ്, മാനസികാരോഗ്യ വിദഗ്ദരുടെ സേവനം, ചികിത്സ തുടങ്ങിയവ ലഭ്യമാണ്.
മിക്ക ഇസ്ലാമിക രാജ്യങ്ങളിലും ഇത് ഒരു ക്രിമിനൽകുറ്റമായാണ് കണക്കാക്കപ്പെടുന്നത്.
ഇരുപതാം നൂറ്റാണ്ടിലും ഇരുപത്തൊന്നാം നൂറ്റാണ്ടിലും തീവച്ചുള്ള ആത്മഹത്യ ഒരു പ്രതിഷേധമാർഗ്ഗമായി ഉപയോഗിക്കപ്പെട്ടിരുന്നു.
പൊതുജനശ്രദ്ധ ഏറ്റവും ആകർഷിക്കുന്ന പ്രതിഷേധമാർഗ്ഗമായി ആത്മഹത്യ വ്യാപകമായി ഉപയോഗിക്കപ്പെടുന്നുണ്ട്.
ഭീകര സംഘടനകളും വംശീയ സംഘടനകളും ആത്മഹത്യയെ ഒരു ആക്രമണരീതിയായി തന്നെ ഉപയോഗപ്പെടുത്തി കാണുന്നു.
ഉദ്ദിഷ്ടകാര്യം നിർവഹിക്കുന്നതിനൊപ്പം ആത്മാഹൂതിക്ക് തയ്യാറാകുകയും ചെയ്തുകൊണ്ടുള്ള ആക്രമണരീതിയാണ് ചാവേർ ആക്രമണം എന്നുപറയുന്നത്.
കാമികാസി ചാവേർ ബോംബ് എന്നിവ സൈനികാവശ്യങ്ങൾക്കും ഉപയോഗിക്കപ്പെട്ടിരുന്നു.
മതം , ആത്മാഭിമാനം , ജീവിതത്തിന്റെ അർത്ഥം മുതലായ ചിന്താധാരകൾ ആത്മഹത്യയെപ്പറ്റിയുള്ള കാഴ്ച്ചപ്പാടുകളെ സ്വാധീനിച്ചിട്ടുണ്ട്.
അബ്രഹാമികമതങ്ങൾ ആത്മഹത്യയെ പാപമായാണ് കണക്കാക്കുന്നത്.
ജപ്പാനിലെ സമുറായിവർഗ്ഗത്തിന്റെ കാലഘട്ടത്തിൽ സെപ്പുകു എന്ന ആത്മഹത്യാരീതി പരാജയത്തിന്റെ കറ കഴുകിക്കളയാനും പ്രതിഷേധിക്കാനുമുള്ള ആദരണീയമായ മാർഗ്ഗമായി കണക്കാക്കപ്പെട്ടിരുന്നു.
ഹിന്ദുസമുദായത്തിൽ നിലനിന്നിരുന്നതും ഇപ്പോൾ നിരോധിക്കപ്പെട്ടതുമായ സമ്പ്രദായമായിരുന്നു സതി .
സ്വമനസാലെയോ മറ്റുള്ളവരുടെ നിർബന്ധം മൂലമോ ഭർത്താവിന്റെ ചിതയിൽ ചാടി ഭാര്യമാർ ആത്മാഹൂതി ചെയ്യുക എന്ന രീതിയായിരുന്നു ഇത്.
പൂർത്തിയാക്കപ്പെട്ട ഒരു സ്വയംവധത്തിലൂടെ സ്വന്തം ജീവനൊടുക്കുന്നതിനെയാണ് സാധാരണഗതിയിൽ ആത്മഹത്യ എന്ന് വിശേഷിപ്പിക്കുന്നത്.
ജീവിതമവസാനിപ്പിക്കണം എന്ന ഉദ്ദേശത്തോടെ ചെയ്യുന്നുവെങ്കിലും, തനിക്കുതന്നെ ദോഷം ചെയ്തുകൊണ്ട്, മരണത്തിൽ അവസാനിക്കാത്ത സംഭവങ്ങളെയാണ് ആത്മഹത്യാശ്രമം എന്ന് വിശേഷിപ്പിക്കുന്നത്.
മറ്റൊരാളുടെ സഹായത്തോടെ (ആത്മഹത്യചെയ്യാൻ സഹായകമായ ഉപദേശം നൽകുകയോ അതിനു തക്ക സാഹചര്യമൊരുക്കിക്കൊടുക്കുകയോ) ആത്മഹത്യ ചെയ്യുന്നതിനെ അസിസ്റ്റഡ് സൂയിസൈഡ് എന്ന് വിളിക്കുന്നു.
മറ്റൊരാളുടെ മരണം ത്വരിതമാക്കാൻ കൂടുതൽ ആഴത്തിലുള്ള സഹായം ചെയ്യുന്ന പ്രവൃത്തിയാണ് ദയാവധം .
സ്വന്തം ജീവനെടുക്കുന്നതിനെപ്പറ്റി സ്ഥിരമായി ചിന്തിക്കുന്നതിനെ ആധുനിക വൈദ്യശാസ്ത്രത്തിൽ സൂയിസൈഡൽ ഐഡിയേഷൻ എന്ന് പറയുന്നു.
അപകടസാദ്ധ്യത വർദ്ധിപ്പിക്കുന്ന ഘടകങ്ങൾ 2008-ൽ പതിനാറ് അമേരിക്കൻ സംസ്ഥാനങ്ങളിലെ ആത്മഹത്യയ്ക്ക് കാരണമാകുന്ന സാഹചര്യങ്ങൾ സംബന്ധിച്ച സ്ഥിതിവിവരക്കണക്ക്.
മാനസികരോഗങ്ങൾ , മയക്കുമരുന്നിന്റെ ഉപയോഗം , മാനസികസ്ഥിതി, സാമൂഹ്യവും കുടുംബപരവുമായ സാഹചര്യങ്ങൾ, ജനിതകകാരണങ്ങൾ എന്നിവ ആൾക്കാർ ആത്മഹത്യ ചെയ്യാനുള്ള അപകട സാദ്ധ്യതയെ സ്വാധീനിക്കും.
ആത്മഹത്യ ചെയ്യുന്നവരിൽ മാനസിക രോഗവും മയക്കുമരുന്നുപയോഗവും പലപ്പോഴും ഒരുമിച്ച് കാണപ്പെടാറുണ്ട് .
ആത്മഹത്യ ചെയ്യാനുള്ള മാർഗ്ഗങ്ങളെന്തെങ്കിലും കൈയ്യെത്തും ദൂരത്തുണ്ടാകുന്നത് ആത്മഹത്യയ്ക്കുള്ള സാദ്ധ്യത വർദ്ധിപ്പിക്കുന്നു.
കുടുംബത്തിൽ ആരെങ്കിലും ആത്മഹത്യ ചെയ്തിട്ടുണ്ടെങ്കിലോ, മുൻപ് ആത്മഹത്യയ്ക്ക് ശ്രമിച്ചിട്ടുണ്ടെങ്കിലോ മസ്തിഷ്കത്തിന് പരിക്കുപറ്റിയിട്ടുണ്ടെങ്കിലോ ഒരാൾ ആത്മഹത്യ ചെയ്യാനുള്ള സാദ്ധ്യത കൂടുതലാണ്.
വീട്ടിൽ തോക്കുകൾ സൂക്ഷിക്കുന്നത് ആത്മഹത്യയുണ്ടാവാനുള്ള സാദ്ധ്യത വർദ്ധിപ്പിക്കുന്നുവെന്ന് കാണപ്പെട്ടിട്ടുണ്ട്.
തൊഴിലില്ലായ്മ , ദാരിദ്ര്യം , വീടില്ലാത്ത സാഹചര്യം, വിവേചനം എന്നിങ്ങനെയുള്ള സാമൂഹിക സാമ്പത്തിക ഘടകങ്ങൾ ആത്മഹത്യയെപ്പറ്റിയുള്ള ചിന്തയ്ക്ക് കാരണമാകുന്നുണ്ട്.
ഉദ്ദേശം15–40% ആൾക്കാർ ആത്മഹത്യാക്കുറിപ്പുകൾ എഴുതാറുണ്ട്.
38% മുതൽ 55% വരെ ആത്മഹത്യാസ്വഭാവത്തെ ജനിതകകാരണങ്ങൾ സ്വാധീനിക്കുന്നുണ്ട്.
യുദ്ധത്തിൽ പങ്കെടുത്തിട്ടുള്ള സൈനികർ മറ്റുള്ളവരെ അപേക്ഷിച്ച് ആത്മഹത്യ ചെയ്യാനുള്ള സാദ്ധ്യത കൂടുതലാണ്.
മാനസിക രോഗമുണ്ടാകാനുള്ള ഉയർന്ന സാദ്ധ്യതയും യുദ്ധവുമായി ബന്ധപ്പെട്ട മറ്റ് ആരോഗ്യപ്രശ്നങ്ങളും ഇതിന് കാരണമാണ്.
മാനസികരോഗങ്ങൾ
ആത്മഹത്യ ചെയ്യുന്ന സമയത്ത് 27% മുതൽ 90%-ലധികം വരെ ആൾക്കാർക്ക് മാനസികരോഗമുണ്ടെന്ന് കണക്കാക്കപ്പെട്ടിട്ടുണ്ട്.
മാനസികരോഗ ചികിത്സാകേന്ദ്രത്തിൽ പ്രവേശിപ്പിക്കപ്പെട്ടിട്ടുള്ള ആൾക്കാർ ആത്മഹത്യ ചെയ്യാനുള്ള സാദ്ധ്യത ഉദ്ദേശം 8.6% വരും.
ആത്മഹത്യ ചെയ്യുന്നവരിൽ പകുതിപ്പേർക്കും വിഷാദരോഗം കാണാറുണ്ട് .
വിഷാദരോഗമോ ബൈപോളാർ അസുഖം പോലെ മാനസികനിലയെ ബാധിക്കുന്ന അസുഖങ്ങളോ ഉള്ളവർ ആത്മഹത്യ ചെയ്യാനുള്ള സാദ്ധ്യത 20 മടങ്ങാണ്.
സ്കീസോഫ്രീനിയ (14%), വ്യക്തിത്വസംബന്ധമായ അസുഖങ്ങൾ (14%), ബൈപോളാർ അസുഖം , പോസ്റ്റ് ട്രൊമാറ്റിക് സ്ട്രെസ് ഡിസോർഡർ എന്നീ അസുഖങ്ങളുള്ളവരും ആത്മഹത്യ ചെയ്യാനുള്ള സാദ്ധ്യത കൂടുതലാണ്.
സ്കീസോഫ്രീനിയ ബാധിച്ചവരിൽ 5% ആത്മഹത്യയിലൂടെയാണ് മരിക്കുന്നത്.
ഭക്ഷണം കഴിക്കുന്നതു സംബന്ധിച്ച രോഗങ്ങൾ ഉള്ളവരിലും ആത്മഹത്യാസാദ്ധ്യത കൂടുതലാണ്.
മുൻപ് ആത്മഹത്യാശ്രമം നടത്തിയിട്ടുണ്ടെങ്കിൽ അതാണ് പിന്നീട് ആത്മഹത്യയിലൂടെ ജീവൻ നഷ്ടപ്പെടാനുള്ള സാദ്ധ്യതയിലേയ്ക്ക് വിരൽചൂണ്ടുന്ന ഏറ്റവും പ്രധാന ഘടകം.
ആത്മഹത്യ ചെയ്യുന്നവരിൽ ഏകദേശം 20% പേർ ഇതിനുമുൻപ് ആത്മഹത്യയ്ക്ക് ശ്രമിച്ചിട്ടുള്ളവരാണ്.
ഒരു പ്രാവശ്യം ആത്മഹത്യ ചെയ്യാൻ ശ്രമിച്ച് പരാജയപ്പെടുന്നവരിൽ 1% പേർ അടുത്ത ഒരു വർഷത്തിനിടെ ആത്മഹത്യ ചെയ്യാറുണ്ട്.
ആത്മഹത്യ ചെയ്ത് പരാജയപ്പെട്ടവരിൽ 5% 10 വർഷത്തിനുശേഷം ആത്മഹത്യ ചെയ്യാറുണ്ട്.
ആത്മഹത്യകളായി കണക്കാക്കാത്ത തരം സ്വയം പരുക്കേൽപ്പിക്കുന്ന പ്രവൃത്തികളും ആത്മഹത്യയ്ക്കുള്ള സാദ്ധ്യത വർദ്ധിപ്പിക്കുന്നുണ്ട്.
മരണത്തിൽ കലാശിക്കുന്ന 80% ആത്മഹത്യകളിലും ആൾക്കാർ സംഭവത്തിന് തൊട്ടുമുൻപ് ഒരു വർഷത്തിനിടയിലും, 45% കേസുകളിൽ ആത്മഹത്യക്കു മുൻപുള്ള ഒരു മാസത്തിനിടയിലും ഒരു ഡോക്ടറെ സന്ദ്ർശിച്ചിട്ടുണ്ടാവുമെന്ന് കണ്ടെത്തിയിട്ടുണ്ട്.
ഒരു പഠനത്തിൽ കണ്ടത്  ആത്മഹത്യയിലൂടെ മരിച്ചുപോയവരിൽ 25–40% പേരും തൊട്ടുമുൻപത്തെ ഒരു വർഷത്തിനുള്ളിൽ മാനസികരോഗവിദഗ്ദ്ധരെ സന്ദർശിച്ചിട്ടുണ്ടാകുമെന്നാണ്.
ലഹരിവസ്തുക്കളുടെ ദുരുപയോഗം "ദി ഡ്രങ്കാർഡ്സ് പ്രോഗ്രസ്", 1846.
മദ്യപാനം എങ്ങനെ ആത്മഹത്യയിലേയ്ക്ക് നയിക്കുന്നു എന്ന് ചിത്രീകരിക്കുന്നു.
വിഷാദരോഗം കഴിഞ്ഞാൽ ആത്മഹത്യയ്ക്ക് വഴിവയ്ക്കുന്ന പ്രധാന ഘടകം ലഹരിവസ്തുക്കളുടെ ദുരുപയോഗമാണ് .
ലഹരിവസ്തുക്കൾ സ്ഥിരമായി ഉപയോഗിക്കുന്നത് മാത്രമല്ല, അവ അമിതമായി ലഹരികേറും വിധം ഉപയോഗിക്കുന്നതും ആത്മഹത്യാസാദ്ധ്യത വർദ്ധിപ്പിക്കുന്നുണ്ട്.
വേർപാടുകൾ പോലെയുള്ള സ്വകാര്യ ദുഃഖങ്ങളും ആത്മഹത്യ ചെയ്യാനുള്ള സാദ്ധ്യത വർദ്ധിപ്പിക്കുന്നു.
ലഹരിമരുന്നുകളുടെ ദുരുപയോഗത്തിന് മാനസികരോഗവുമായും ബന്ധമുണ്ട്.
ആത്മഹത്യ ചെയ്യുന്ന അവസരത്തിൽ ധാരാളം ആൾക്കാർ സെഡേറ്റീവ്-ഹിപ്നോട്ടിക് മരുന്നുകൾ കഴിച്ചിട്ടുണ്ടാവും.
15% മുതൽ 61% വരെ കേസുകളിൽ മദ്യവും ഉള്ളിൽ ചെന്നിട്ടുണ്ടാകും.
മദ്യത്തിന്റെ ഉപയോഗം കൂടുതലുള്ളതും കൂടുതൽ മദ്യശാലകളുള്ളതുമായ രാജ്യങ്ങളിൽ ആത്മഹത്യാനിരക്കും കൂടുതലാണ്.
മൊത്തത്തിൽ എല്ലാ തരം മദ്യങ്ങളൂടേയും ആകെ ഉപഭോഗത്തേക്കാൾ വാറ്റിയെടുത്ത മദ്യത്തിന്റെ മാത്രം ഉപഭോഗവുമായാണ് ഇതിന് നേരിട്ടുള്ള ബന്ധമുള്ളത്.[14]
മദ്യപാനത്തിന് എപ്പോഴെങ്കിലും ചികിത്സ തേടിയിട്ടുള്ളവരിൽ 2.2–3.4% ആത്മഹത്യയിലൂടെ മരണപ്പെടാറുണ്ട്.
ആത്മഹത്യയ്ക്കുശ്രമിക്കുന്ന മദ്യപാനികൾ സാധാരണഗതിയിൽ ഇതിനു മുൻപ് ആത്മഹത്യയ്ക്ക് ശ്രമിച്ചിട്ടുള്ളതും പ്രായമുള്ളതുമായ പുരുഷന്മാരാണ്.
ഹെറോയിൽ ഉപയോഗിക്കുന്നവരിലെ മരണങ്ങളിൽ 3- മുതൽ 35% വരെ ആത്മഹത്യയാണ്.
ഇത് ഹെറോയിൻ ഉപയോഗിക്കാത്തവരെ അപേക്ഷിച്ച് 14 മടങ്ങാണ്.
കൊക്കൈൻ മെത്താംഫിറ്റമിൻ എന്നിവയുടെ ദുരുപയോഗവും ആത്മഹത്യയുമായി ശക്തമായ ബന്ധമുണ്ട്.
കൊക്കൈൻ ഉപയോഗിക്കുന്നവരിൽ ആത്മഹത്യാസാദ്ധ്യത ഏറ്റവും കൂടുതലുള്ളത് മരുന്ന് ലഭ്യമല്ലാത്ത അവസ്ഥയിലാണ് (വിത്ഡ്രോവൽ ഫേസ്).
ശ്വസിക്കുന്ന തരം ലഹരിവസ്തുക്കൾ ഉപയോഗിക്കുന്നവരും ആത്മഹത്യ ചെയ്യാൻ ഉയർന്ന സാദ്ധ്യതയുള്ളവരാണ്.
ഇത്തരക്കാരിൽ 65% ആത്മഹത്യയെപ്പറ്റി ചിന്തിക്കുകയും 20% ആത്മഹത്യയ്ക്ക് ശ്രമിക്കുകയും ചെയ്യുന്നുണ്ട്.
പുകവലിക്കുന്നതും ആത്മഹത്യ ചെയ്യാനുള്ള സാദ്ധ്യത വർദ്ധിപ്പിക്കുന്ന ഘടകമാണ്.
എന്തുകൊണ്ടാണ് ഈ ബന്ധം കാണപ്പെടുന്നത് എന്നത് വ്യക്തമല്ല.
പുകവലിക്ക് അടിമപ്പെടാൻ സാദ്ധ്യതയുള്ളവർ ആത്മഹത്യ ചെയ്യാനും സാദ്ധ്യതയുണ്ട് എന്നും, പുകവലി കാരണമുണ്ടാകുന്ന അസുഖങ്ങൾ ജീവിതമവസാനിക്കാൻ ഒരു പ്രേരണയാകുന്നുണ്ടാകാം എന്നും പുകവലി തലച്ചോറിൽ ആത്മഹത്യാപ്രവണതയുണ്ടാക്കുന്ന തരം രാസമാറ്റങ്ങൾ ഉണ്ടാക്കുന്നുണ്ട് എന്നുമുള്ള സിദ്ധാന്തങ്ങൾ മുന്നോട്ടുവയ്ക്കപ്പെട്ടിട്ടുണ്ട്.
കഞ്ചാവ് പോലുള്ള ലഹരി പദാർത്ഥങ്ങളുടെ ഉപയോഗങ്ങളും ആത്മഹത്യാപ്രവണത വർദ്ധിപ്പിക്കുന്നതായി വിദഗ്ധർ അഭിപ്രായപ്പെടുന്നു.
ചൂതാട്ടം
ചൂതാട്ടത്തിനോടുള്ള ആസക്തി ആത്മഹത്യാസാദ്ധ്യതയും ആത്മഹത്യാശ്രമം നടത്താനുള്ള സാദ്ധ്യതയും വർദ്ധിപ്പിക്കുന്നു.
ഇത്തരക്കാരിൽ ആത്മഹത്യയെപ്പറ്റിയുള്ള ചിന്തയും കൂടുതലായി കാണപ്പെടുന്നുണ്ട്.
ചൂതാട്ടത്തോട് അത്യാസക്തിയുള്ളവരിൽ (പാത്തോളജിക്കൽ ഗാംബ്ലേഴ്സ്) 12 മുതൽ 24% വരെ ആൾക്കാർ ആത്മഹത്യയ്ക്ക് ശ്രമിക്കാറുണ്ട്.
ഇത്തരക്കാരിലെ ദമ്പതിമാരിൽ സാധാാരണക്കരെ അപേക്ഷിച്ച് മൂന്നിരട്ടി ആത്മഹത്യാസാദ്ധ്യതയുണ്ട്.
ചൂതാട്ടക്കാരിൽത്തന്നെ മാനസിക രോഗമുള്ളവർ, മദ്യപാനികൾ, ലഹരിമരുന്നുപയോഗിക്കുന്നവർ എന്നീ വിഭാഗങ്ങളിൽ ആത്മഹത്യാസാദ്ധ്യത കൂടുതലാണ്.
ആത്മഹത്യയും ശാരീരിക രോഗങ്ങളും തമ്മിൽ ബന്ധമുള്ളതായി കാണപ്പെട്ടിട്ടുണ്ട്.
വിട്ടുമാറാത്ത വേദന , മസ്തിഷ്കത്തിലേൽക്കുന്ന പരിക്ക് , അർബ്ബുദം, ഡയാലിസിസ് ചെയ്യുന്നവർ, എച്ച്.ഐ.വി. ബാധിതർ, സിസ്റ്റമിക് ലൂപ്പസ് എറിത്തമറ്റോസിസ് ബാധിച്ചവർ തുടങ്ങിയവരിൽ ആത്മഹത്യാ സാദ്ധ്യത കൂടുതലായാണ് കാണപ്പെടുന്നത്.
അർബ്ബുദബാധിതരാണെന്ന് രോഗനിർണ്ണയം നടന്നുകഴിഞ്ഞാൽ ആത്മഹത്യാസാദ്ധ്യത ഇരട്ടിയായി വർദ്ധിക്കും.
ഒന്നിലധികം രോഗങ്ങളുള്ളവരിൽ ആത്മഹത്യാസാദ്ധ്യത വളരെയധികമാണ്.
ജപ്പാനിൽ രോഗങ്ങളാണ് ആത്മഹത്യയ്ക്ക് ഏറ്റവും പ്രധാന കാരണമായി ചൂണ്ടിക്കാണിക്കപ്പെടുന്നത്.
ഉറക്കക്കുറവ് സ്ലീപ് ആപ്നിയ എന്നിവ വിഷാദത്തിനും ആത്മഹത്യയ്ക്കും കാരണമാകുന്ന ഘടകങ്ങളാണ്.
ചില സാഹചര്യങ്ങളിൽ വിഷാദരോഗവുമായി ബന്ധമില്ലാതെ തന്നെ ഉറക്കവുമായി ബന്ധപ്പെട്ട പ്രശ്നങ്ങൾ ആത്മഹത്യയ്ക്ക് കാരണമാകാം.
മാനസികാവസ്ഥകൾ
നിരാശാബോധം , ജീവിതത്തിൽ സന്തോഷമില്ലാതാകുക, ഡിപ്രഷൻ വ്യാകുലത എന്നിങ്ങനെ പല മാനസികാവസ്ഥക‌ൾ ആത്മഹത്യയ്ക്ക് കാരണമാകാറുണ്ട്.
പ്രശ്നങ്ങൾ പരിഹരിക്കാനുള്ള കഴിവുകുറവ്, മുൻപുണ്ടായിരുന്ന ശേഷികൾ നഷ്ടപ്പെടുക, പെട്ടെന്നുണ്ടാകുന്ന മനഃശ്ചാഞ്ചല്യങ്ങളെ നിയന്ത്രിക്കാനുള്ള കഴിവുകുറവ് എന്നിവ പ്രാധാന്യമുള്ള ഘടകങ്ങളാണ്.
പ്രായമുള്ളവരിൽ മറ്റുള്ളവർക്ക് ബാദ്ധ്യതയാകും എന്ന തോന്നൽ പ്രാധാന്യമർഹിക്കുന്നു.
കുടുംബാംഗത്തിന്റെയോ സുഹൃത്തിന്റെയോ മരണം, തൊഴിൽ നഷ്ടപ്പെടുക, സമൂഹത്തിൽ ഒറ്റപ്പെടുക (ഒറ്റയ്ക്കുതാമസിക്കുന്നതുപോലെ) എന്നിങ്ങനെയുള്ള ജീവിതത്തിലെ പിരിമുറുക്കങ്ങൾ ആത്മഹത്യയ്ക്കുള്ള സാദ്ധ്യത വർദ്ധിപ്പിക്കുന്നു.
വിവാഹം കഴിച്ചിട്ടില്ലാത്തവരുടെ അപായസാദ്ധ്യത കൂടുതലാണ്.
മതവിശ്വാസം ആത്മഹത്യാസാദ്ധ്യത കുറയ്ക്കും.
മിക്ക മതങ്ങളും ആത്മഹത്യയ്ക്കതിരായി നിലപാടെടുക്കുന്നതാവാം ഇതിന് കാരണമെന്നാണ് കരുതുന്നത്.
മതം ഒരാൾ മറ്റു മനുഷ്യരുമായി ഇടപെടാനുള്ള സാദ്ധ്യത വർദ്ധിപ്പിക്കുന്നതും ഇതിന്റെ കാരണമാകാം.